బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అఖిల్, ‘బొమ్మరిల్లు’ భాస్కర్‌ చిత్రం ప్రారంభం
అఖిల్ అక్కినేని హీరోగా మెగా ప్రొడ్యూస‌ర్ అల్లు అర‌వింద్ స‌మ‌ర్పణ‌లో జీఏ2 పిక్చర్స్ బ్యాన‌ర్‌పై బొమ్మరిల్లు భాస్కర్ ద‌ర్శక‌త్వంలో సినిమా ప్రారంభమైంది. బన్నీ వాసు, వాసు వర్మలు నిర్మాతలుగా వ్యవహరిస్తోన్న ఈ సినిమా పూజాకార్యక్రమాలు శుక్రవారం ఫిల్మ్‌న‌గ‌ర్ ఆలయంలో జరిగాయి.
Samayam Telugu | Updated:
May 24, 2019, 03:55PM IST
అఖిల్, ‘బొమ్మరిల్లు’ భాస్కర్‌ చిత్రం ప్రారంభం
‘బొమ్మరిల్లు’ సినిమాతో టాలీవుడ్‌కి దర్శకుడిగా పరిచయమై.. సినిమా పేరునే ఇంటి పేరుగా మార్చుకున్న దర్శకుడు బొమ్మరిల్లు భాస్కర్ . తొలి సినిమాతోనే విమర్శకుల ప్రశంసలు అందుకుని స్టార్ డైరెక్టర్ హోదా కొట్టేశారు భాస్కర్. కానీ, ఆ తరవాత సినిమాలన్నీ వరసగా విఫలమవడంతో కనుమరుగైపోయారు. ముఖ్యంగా ‘ఆరెంజ్’ సినిమా భాస్కర్‌కు కోలుకోలేని దెబ్బకొట్టింది. చివరిగా రామ్‌తో ‘ఒంగోలు గిత్త’ సినిమాను తెరకెక్కించారు. ఇదీ బోల్తా కొట్టింది. దీంతో భాస్కర్‌ చాలా గ్యాప్ తీసుకోవాల్సి వచ్చింది. మొత్తం మీద ఆరేళ్ల తరవాత మరో తెలుగు సినిమాకు భాస్కర్ దర్శకత్వం వహిస్తున్నారు.
అఖిల్ అక్కినేని హీరోగా మెగా ప్రొడ్యూస‌ర్ అల్లు అర‌వింద్ స‌మ‌ర్పణ‌లో జీఏ2 పిక్చర్స్ బ్యాన‌ర్‌పై బొమ్మరిల్లు భాస్కర్ ద‌ర్శక‌త్వంలో సినిమా ప్రారంభమైంది. బన్నీ వాసు, వాసు వర్మలు నిర్మాతలుగా వ్యవహరిస్తోన్న ఈ సినిమా పూజాకార్యక్రమాలు శుక్రవారం ఫిల్మ్‌న‌గ‌ర్ ఆలయంలో జరిగాయి. ఈ కార్యక్రమానికి కింగ్ నాగార్జున, అమ‌ల, మెగాస్టార్ చిరంజీవి స‌తీమ‌ణి సురేఖ, అల్లు అర‌వింద్, ఆయన స‌తీమ‌ణి నిర్మల, ద‌ర్శకులు ప‌రుశురామ్, శ్రీకాంత్ అడ్డాల, మారుతి హ‌జ‌ర‌య్యారు. ముహూర్తపు సన్నివేశానికి నాగార్జున గౌర‌వ ద‌ర్శక‌త్వం వ‌హించ‌గా.. అల్లు అర్జున్ త‌న‌యుడు అయాన్ కెమెరా స్విచ్ ఆన్ చేశారు. అల్లు అరవింద్ మనవరాలు అన్విత క్లాప్ కొట్టారు.